**Hilkka Marketta Ahde** (o.s. **Riikonen**, s. 1. elokuuta 1957 Valkeakoski) on suomalainen poliitikko ja kansanedustaja Matti Ahteen (SDP) leski. Vuonna 2003 Ahde valittiin Auto- ja Kuljetusalan Työntekijäliitto AKT:n viestintäpäälliköksi ja AKT-lehden päätoimittajaksi.

Ura
---

Koulutukseltaan Ahde on lastentarhanopettaja. Hän on urallaan työskennellyt muun muassa päiväkodin johtajana, Kauppalehden myyntineuvottelijana, Lastenklinikoiden kummien toiminnanjohtajana, yksityisyrittäjänä ja ohjelmajärjestäjänä. Oulussa asuessaan Ahde oli Oulun kaupunginvaltuustossa vuosina 1985–1988. Vuonna 2021 hänet valittiin Helsingin kaupunginvaltuuston jäseneksi.

Ahde oli Suomen ensimmäinen rytmisen voimistelun tähti 1970-luvulla, kun laji rantautui Suomeen.

Ahde näytteli kuningatar Silviaa vuoden 1992 elokuvassa *Uuno Turhapuro – Suomen tasavallan herra presidentti*. Hän myös juonsi *Suomen Tietoviisas* -visailuohjelmaa vuosina 1994–1996.

### AKT:ssä

Ahde jätti yrityksensä Hilma Oy:n konkurssihakemuksen samana päivänä kun hänen valintansa AKT:n tiedotusosastolle julkistettiin.

Kesäkuussa 2011 Ahde teki Etelä-Suomen aluehallintovirastolle kantelun AKT:n puheenjohtajasta Timo Rädystä. Hän syytti Rätyä työpaikkakiusaamisesta. Aluehallintovirasto teki asiasta ilmoituksen poliisille ja Helsingin poliisi aloitti asiasta esitutkinnan.

Maaliskuun alussa 2012 AKT:n hallitus yllättäen irtisanoi Ahteen vedoten luottamuspulaan. Hallitus kuitenkin perui irtisanomisen 22. maaliskuuta, ja samana päivänä valtuusto hyllytti Rädyn.

Tammikuussa 2014 Helsingin käräjäoikeus tuomitsi Rädyn maksamaan 80 päiväsakkoa pahoinpitelystä ja kahdesta työturvallisuusrikoksesta. Lisäksi AKT ja Räty tuomittiin maksamaan Ahteelle loukkauksen aiheuttamasta kärsimyksestä ja muusta tilapäisestä haitasta korvauksia yhteensä 12 000 euroa. Räty valitti tuomiostaan Helsingin hovioikeuteen. Hovioikeuden käsittelyssä helmikuussa 2015 hovioikeus tuomitsi Rädyn syyllistyneen henkiseen väkivaltaan.

Yksityiselämä
-------------

Ahde avioitui SDP:n kansanedustaja Matti Ahteen kanssa 1.1.1977 Oulun tuomiokirkossa. Heillä on kolme lasta, Timo, Juha-Matti ja Tiina. Avioliitto päättyi Matti Ahteen kuolemaan 20.12.2019.

Julkaisut
---------

* *Inhimilliset tekijät*. Helsinki: Gummerus, 2001. ISBN 951-20-6005-1.

Lähteet
-------

1. ↑  Hilkka Ahteen tie AKT:n viestintäpäälliköksi *MTV.fi*.  5.3.2012. Viitattu 23.1.2014.
2. ↑  Nimiä tänään.  *Helsingin Sanomat*, 1.8.2007.
3. ↑  Yle - Tulospalvelu - Ehdokassivu - Kuntavaalit 2021 - Yle.fi *vaalit.yle.fi*. Viitattu 14.6.2021.
4. ↑  Hilkka Ahteesta rekkamieslehden päätoimittaja  5.9.2003. Ilta-Sanomat. Viitattu 12.3.2012. [vanhentunut linkki]
5. ↑  AKT:n Rädyn käytöksestä valitettu työsuojelupiiriin *Yle Uutiset*.  4.11.2011. Viitattu 28.1.2014.
6. ↑  Hilkka Ahde kanteli AKT:n Rädystä työsuojelupiiriin  4.11.2011. MTV3. Viitattu 11.3.2012.
7. ↑  Keskinen, Juha: Poliisi aloitti esitutkinnan Hilkka Ahteen kohtelusta.  *Iltalehti*, 12.12.2011. Artikkelin verkkoversio. Viitattu 11.3.2012.  (Arkistoitu – Internet Archive)
8. ↑  Manssila, Petri: AKT antoi potkut Hilkka Ahteelle *Yle Uutiset*.  2.3.2012. Viitattu 11.3.2012.
9. ↑  AKT antoi potkut Hilkka Ahteelle *Keskisuomalainen*.  2.3.2012.  Arkistoitu 26.2.2014. Viitattu 2.3.2012.
10. ↑  Hilkka Ahde saa jatkaa AKT:ssa, MTV, 22.3.2012
11. ↑  Valtuusto hyllytti Rädyn - "AKT on uskottava" *MTV.fi*.  22.3.2012. Viitattu 28.1.2014.
12. ↑  Rädylle sakkotuomio Ahteen kiusaamisesta *Yle Uutiset*.  27.1.2014. Viitattu 28.1.2014.
13. ↑  Päivi Happonen: Hovioikeus tuomitsi Timo Rädyn sakkoihin Hilkka Ahteen kiusaamisesta *Yle.fi/uutiset*.
14. ↑

Aiheesta muualla
----------------

* Räty vs. Ahde - jutun monet käänteet Yle Uutiset. 22.3.2012.
* Hilkka Ahde Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)

 |
|  |
| Muut | 
* IdRef

 |

 |